טייק ד'את

טייק ד'את (באנגלית: Take That) היא להקת פופ אנגלית שהוקמה בשנת 1990 בעיר מנצ'סטר. חברי ההרכב הנוכחי הם גארי בארלו, הווארד דונלד ומארק אוון. הרכבה המקורי של הלהקה כלל גם את רובי ויליאמס וג'ייסון אורנג', ויחד הם הוציאו שלושה אלבומי אולפן. ויליאמס עזב את הלהקה ב-1995, בעוד ארבעת החברים הנותרים השלימו את סיבוב ההופעות שלהם, והוציאו סינגל אחרון לפני שהחליטו על פירוק הלהקה בשנת 1996. לאחר צילומי הסרט הדוקומנטרי Take That: For the Record בשנת 2005, הוציאה הלהקה אלבום להיטים, ובשנת 2006 התאחדו חברי הלהקה, ללא ויליאמס, לסיבוב הופעות ברחבי בריטניה. בשנת 2006 הוציאה הלהקה לאור את אלבום האולפן הרביעי שלה, Beautiful World, ובשנת 2008 יצא לאור אלבום האולפן החמישי שלה, The Circus. הלהקה זכתה להצלחה רבה כרביעייה, ובשנת 2010 חזר ויליאמס ללהקה ויחד הם הקליטו את אלבום האולפן השישי שלה, Progress, אשר הפך לאלבום הנמכר ביותר בבריטניה ב-2010. לאחר סיום סיבוב ההופעות שקידם את האלבום, עזב ויליאמס את הלהקה לטובת קריירת הסולו שלו. בשנת 2014 עזב גם את ג'ייסון אורנג' את הלהקה, ומאז הם פעילים כשלישייה. נכון לשנת 2024 הוציאה הלהקה לאור תשעה אלבומי אולפן. הלהקה נחשבת לאחת מלהקות הפופ המצליחות ביותר בבריטניה, כש-28 מהסינגלים שלה נכנסו לרשימת 40 הסינגלים המובילים במצעד הבריטי, מתוכם 20 שהגיעו ל-20 המובילים ו-12 שהגיעו לראש המצעד, כאשר גם ברמת הבינלאומית זכתה הלהקה להצלחה. הלהקה מכרה למעלה מ-45 מיליון אלבומים ברחבי העולם, מתוכם כ-14 מיליון בבריטניה, ותשעה מאלבומיה הגיעו לראש מצעד האלבומים הבריטי. לזכות הלהקה שמונה זכיות בפרסי המוזיקה הבריטית, בין היתר כ"להקה הבריטית הטובה ביותר" ו"המופע החי הטוב ביותר". במאי 2012 זכתה הלהקה פרס אייבור נובלו בקטגוריה "תרומה יוצאת דופן למוזיקה בבריטניה". בשנת 2011 שברה הלהקה את השיא הבריטי של כמות הכרטיסים שנמכרו ביום אחד להופעה, במסגרת המכירות לסיבוב ההופעות Progress Live, ובכך שברה את שיאה הקודם שקבעה במסגרת סיבוב ההופעות הקודם שלה, Circus Live ב-2009. בטקס פרסי המוזיקה הבריטית בשנת 2011 זכתה בפרס "הלהקה הבריטית הטובה ביותר". בשנת 2012 דורגה הלהקה במקום החמישי על ידי המגזין פורבס ברשימת המוזיקאים המרוויחים ביותר בעולם. בשנת 2012 הופיעה הלהקה בטקס הסיום של אולימפיאדת לונדון. באותה השנה חשפה חברת המצעדים הרשמית את רשימת האמנים שמכרו את כמות הסינגלים הגובהה ביותר בתולדות המצעד הבריטי, כאשר טייק ד'את דורגה במקום ה-15. בשנת 1989 החל האמרגן, נייג'ל מרטין סמית', בניסיון להקים להקת בנים בהשראת להקת ניו קידס און דה בלוק האמריקאית. תחילה התקבל גארי בארלו, זמר-יוצר אשר הופיע במועדונים מאז שהיה בן 15, אשר נבחר כזמר הראשי של הלקה שיועדה להיבנות סביב יכולות הכתיבה והשירה שלו. בשנת 1990 החלו להתקיים אודישנים בעיר מנצ'סטר ובסביבתה בחיפוש אחר צעירים עם יכולות שירה וריקוד אשר יצטרפו לבארלו. ללהקה התקבלו ג'ייסון אורנג' בן ה-20 אשר הופיע כרקדן בתוכנית הטלוויזיה The Hit Man and Her, הוורד דונלד, צבעי מכוניות בן 22, מארק אוון, עובד בנק בן 18 ורובי ויליאמס בן ה-16. תחילה נשקלו השמות The Cutest Rush או Kick It כשם הלהקה. הופעת הבכורה הטלוויזיונית של הלהקה נערכה בשנת 1990 במסגרת התוכנית The Hit Man and Her, בה הופיעה הלהקה עם השיר My Kind of Girl, אשר נכתב על ידי בארלו. בהמשך הופיעה הלהקה פעם נוספת בתוכנית, הפעם עם השיר Waiting Around, שנכלל כבי-סייד בסינגל הבכורה של הלהקה Do What U Like, אשר לא זכה להצלחה. אחריו שוחררו כסינגלים Promises ו-Once You've Tasted Love אשר זכו למעט יותר הצלחה מסינגל הבכורה. באותה התקופה הופיעה הלהקה במועדונים ובבתי ספר ברחבי המדינה והחלה ליצור בסיס ראשוני של מעריצים. ביולי 1992 שחררה הלהקה את הסינגל It Only Takes a Minute, אשר הוקלט במקור על ידי להקת Tavares בשנת 1975. הסינגל הגיע למקום השביעי במצעד הסינגלים הבריטי והיה לסינגל הראשון שלה שנכנס לעשירייה הראשונה במצעד זה. בהמשך שחררה הלהקה את הסינגלים I Found Heaven ו-A Million Love Songs, אשר הגיעו למקום ה-15 וה-7 בהתאמה. בנובמבר של אותה השנה שחררה הלהקה את הסינגל Could It Be Magic, שהוקלט במקור על ידי בארי מנילו בשנת 1973. בשיר זה שימש ויליאמס בתור הזמר המוביל. הסינגל הגיע למקום השלישי במצע הסינגלים הבריטי והיווה למעשה את הצלחתה הגדולה הראשונה של הלהקה. גרסת ראשונית של האלבום הבכורה של הלהקה, Take That & Party, יצאה לאור ב-17 במאי על גבי קלטת בהפצה מוגבלת. ב-17 באוגוסט יצא לאור האלבום בגרסת תקליטור, בו נכללו שירים נוספים אשר לא הופיעו בגרסת הקלטת. יציאת האלבום לוותה בסיבוב הופעות, אליו יצאה הלהקה, בו הופיעה ברחבי אנגליה וסקוטלנד. ב-11 באוקטובר 1993 הוציאה הלהקה לאור את אלבומה השני, Everything Changes, המבוסס ברובו על חומרים אותם כתב בארלו. האלבום הגיע למקום הראשון במצעד האלבומים הבריטי. שישה סינגלים יצאו לאור מתוך האלבום, כשארבעה מתוכם הגיעו ברציפות למקום הראשון במצעד הסינגלים הבריטי: Pray, ‏Relight My Fire (בו התארחה הזמרת לולו), ‏Babe ושיר הנושא של האלבום, Everything Changes. שני סינגלים נוספים מהאלבום Why Can't I Wake Up with You ו-Love Ain't Here Anymore, זכו אף הם להצלחה במצעד הסינגלים הבריטי כשהגיעו למקום השני והשלישי בהתאמה. הצלחת האלבום Everything Changes הביאה ללהקה הצלחה בינלאומית, וכן מועמדות לפרס מרקיורי בשנת 1994, וזכייה בפרס ה"להקה הטובה ביותר" מטעם MTV אירופה. יציאת האלבום לוותה בסיבוב הופעות בבריטניה וברחבי אירופה והצלחת האלבום הביאה לזינוק בפופולריות של הלהקה. היא זכתה להופיע בשערי מגזינים דוגמת Smash Hits ו-GQ ותעשיית מרצ'נדייזינג ענפה החלה להתפתח סביב הלהקה. באותה התקופה זכתה הלהקה להופיע בפרסי המוזיקה הבריטית וכן בתוכנית Top of the Pops. בשנת 1995 זכתה הלהקה בתואר "המופע החי הטוב ביותר של השנה" בפרסי המוזיקה של MTV אירופה. בשנת 1995 שחררה הלהקה את אלבום האולפן השלישי שלה, Nobody Else, גם הוא מבוסס על חומרים אשר נכתבו על ידי בארלו. האלבום הגיע למקום הראשון במצעד הבריטי, וכן במצעדים נוספים ברחבי אירופה, והביא לעליה נוספת בפופולריות של הלהקה. הסינגל הראשון שהוציאה הלהקה מתוך האלבום, Sure, הגיע למקום הראשון המצעד הבריטי. הסינגל הבא שהוציאה הלהקה מתוך האלבום, Back for Good, הגיע אף הוא למקום הראשון במצעד הבריטי, והוא הפך למעשה לסינגל המצליח ביותר של הלהקה, לאחר שהגיע למקום הראשון במדינות רבות אחרות. כמו כן, היה זה הסינגל היחיד של הלהקה שהגיע לעשירייה הראשונה במצעד האמריקאי. השיר נחשף לראשונה כשבוצע על ידי הלהקה בטקס פרסי המוזיקה הבריטית בשנת 1995, ולאור הביקורות החיוביות שזכה להן השיר, הוקדמה יציאתו כסינגל בשישה שבועות מהמתוכנן. במהלך השנים נטה ויליאמס להסתבך בבעיות משמעת בלהקה על רקע שימוש בסמים. בעיות אלו הגיעו לשיאן בשנת 1994 כאשר נטל ויליאמס מנת סמים הקרובה למנת יתר לילה לפני שהופיעה הלהקה בטקס פרסי המוזיקה של MTV אירופה. בחודשים שלאחר מכן הוצב לוויליאמס אולטימטום, שלפיו עליו לנהוג באחריות המוטלת עליו כחבר הלהקה, או שיעזוב אותה לפני סיבוב ההופעות הבא של הלהקה. בסופו של דבר בחר ויליאמס לעזוב את הלהקה בזמן ההכנות לסיבוב ההופעות. לאחר מכן, המשיכה הלהקה כרביעייה ושחררה את הסינגל Never Forget, אותו ביצע דונלד כזמר ראשי. באוקטובר 1995 יצאה הלקה לסיבוב הופעות לקידום האלבום Nobody Else. לאחר הסיבוב החלו חברי הלהקה לתכנן את אלבומם הבא, אולם בהמשך הגיעו להחלטה משותפת לפרק את הלהקה. ב-13 באוקטובר 1996 הודיעה הלהקה באופן רשמי על פירוקה, ועל שחרור אלבום האוסף Greatest Hits, מתוכו שוחרר הסינגל How Deep Is Your Love, שהוקלט במקור על ידי הבי ג'יז. הסינגל הגיע למקום הראשון במצעד הסינגלים הבריטי והיה לסינגל האחרון של הלהקה עד לאיחודה כעבור עשור. פירוק הלהקה הותיר אלפי מעריצות שבורות לב, אשר חלקן אף הביעו רצון ליטול את חייהן. עקב כך, הקימה ממשלת בריטניה קווי תמיכה וייעוץ עבור מעריצות הלהקה. עם פירוקה טענו מוזיקאים דוגמת אלטון ג'ון שהלהקה הייתה שונה בנוף להקות הבנים בכך שהיא נהגה לכתוב את השירים של עצמה, דבר אשר בוצע על ידי מנהיג הלהקה גארי בארלו. על כך זכה בארלו בפרסי אייבור נובלו, והיה מהבודדים שעשו זאת בזמן שהיו חברים בלהקת בנים, לצד ג'ורג' מייקל חבר להקה Wham! וטוני מורטימר חבר להקת איסט 17. ב-14 בנובמבר 2005 יצא לאור האוסף Never Forget – The Ultimate Collection, אשר מכיל את הסיגנלים שהוציאה הלהקה עד אז, וכן שיר חדש בשם Today I've Lost You, אשר הוקלט עבור האלבום ונכתב עוד בטרם פורקה הלהקה. האלבום הגיע למקום השני במצעד הבריטי עם מכירות של למעלה מ־2.3 עותקים. ב-16 בנובמבר 2005 נפגשו חברי הלהקה לצורך הקלטת הסרט הדוקומנטרי Take That: For the Record, שבו עסקו בהצלחת הלהקה, בפרידה מוויליאמס, בפירוקה ובמעשיהם בתקופה שחלפה מאז. ב-25 בנובמבר 2005 כינסה הלהקה מסיבת עיתונאים, ללא ויליאמס, בה הודיעה שהיא תצא לסיבוב הופעות. הסיבוב, אשר נודע בשם The Ultimate Tour, החל באפריל 2006. הזמרת בוורלי נייט החליפה את לולו בשיר Relight My Fire בחלק מההופעות. נייט אף השתתפה בשיר Once You've Tasted Love. להקת הפוסיקט דולז חיממה את הלהקה בחמש ההופעות האחרונות בבריטניה, בעוד להקת השוגאבייבז חיממה את הלהקה במופע הנעילה של הסיבוב אשר התקיים בדבלין. במחקר שערכה בחברת AccuraCast, בהתבסס על נתוני חיפוש בגוגל על פני 7 שנים, דורג הקאמבק של הלהקה כגדול ביותר ביחס לקאמבקים אחרים שהתרחשו באותה התקופה. ב-9 במאי 2006 חתמה הלהקה על חוזה עם חברת פולידור רקורדס, ובכך חזרה להקליט אלבום בפעם הראשונה אחרי למעלה מעשור. אלבום הקאמבק של הלהקה, Beautiful World, נכנס הישר למקום הראשון במצעד האלבומים הבריטי. הוא שהה 8 שבועות בראש המצעד, ונמכר בלמעלה מ-2.8 מיליון עותקים בבריטניה, דבר ההופך אותו לאלבום ה-34 בדירוג אלבומים הנמכרים ביותר בתולדות בריטניה (נכון ל-2019). באלבום זכו כל חברי הלהקה לשיר לפחות סולו אחד. בניגוד לאלבומיה הקודמים של הלהקה, בהם כתב בארלו את רוב השירים, באלבום זה היו שותפים כל חברי הלהקה בכתיבת השירים, יחד עם המפיק ג'ון שאנקס ומוזיקאים נוספים שסייעו בכתיבה. הסינגל Patience, אשר מהווה את שיר הקאמבק של הלהקה, שוחרר רשמית ב-13 בנובמבר 2006, והגיע למקום הראשון במצעד הסינגלים הבריטי בשבוע השני לצאתו, שם הוא שהה ארבע שבועות. שבוע לאחר יציאתו לאור של Beautiful World, נודע שהלהקה היא האמן הראשון שצועד בראש חמישה מצעדים במקביל: מצעד הסינגלים הבריטי ומצעד הסינגלים הדיגיטלי עם הסינגל Patience, מצעד האלבומים הבריטי ומצעד האלבומים הדיגיטלי עם האלבום Beautiful World ומצעד ה-DVD עם הווידאו The Ultimate Tour - Live In Manchester. ב-16 דצמבר ליוותה הלהקה את הזמרת ליאונה לואיס בגמר ה-The X Factor, בביצוע שירם A Million Love Songs, מתוך אלבום הבכורה שלהם. הקליפ של השיר Shine, מתוך Beautiful World, הוקרן לראשונה ב-25 בינואר 2007 כשלמחרת שוחרר הסינגל עצמו, אשר הגיע אף הוא למקום הראשון במצעד הבריטי. ב-14 בפברואר 2007 הופיעה הלהקה בטקס פרסי המוזיקה הבריטית, אשר נערך בארלז קורט שבלונדון. הסינגל Patience זכה בקטגוריית הסינגל הבריטי של השנה. I'd Wait For Life, הסינגל השלישי מתוך Beautiful World, שוחרר ב-18 ביוני, אולם בניגוד לקודמיו, הגיע רק למקום ה-17 במצעד הבריטי. הסינגל Rule the World, אשר נכלל במהדורת ה-Deluxe של האלבום, הוקלט עבור פסקול הסרט "אבק כוכבים", בו הוא מושמע על רקע כתוביות הסיום של הסרט. הסינגל הגיע למקום השני במצעד האלבומים הבריטי, והוא הפך לסינגל השני הנמכר ביותר של הלהקה, עם מכירות של למעלה ממיליון עותקים בבריטניה. Beautiful World היה לאלבום הרביעי הנמכר ביותר בבריטניה בשנת 2007. ב-11 באוקטובר 2007 החלה הלהקה את סיבוב ההופעות שלה, Beautiful World Tour 2007, בעיר בלפסט שבצפון אירלנד. הסיבוב, אשר כלל 49 הופעות בבריטניה ובשאר אירופה, הסתיים ב-31 בדצמבר בלונדון. הלהקה זכתה לארבע מועמדויות בטקס פרסי המוזיקה הבריטית לשנת 2008: "הלהקה הבריטית", "הסינגל הבריטי" (Shine), "האלבום הבריטי הטוב ביותר" (Beautiful World) ו"המופע החי הטוב ביותר", מתוכם זכו בתואר "הסינגל הבריטי הטוב ביותר" ו"המופע החי הטוב ביותר". Greatest Day, סינגל הבכורה מתוך האלבום The Circus, שוחרר לרדיו ב-13 באוקטובר 2008. ב-24 בנובמבר שוחרר השיר גם כסינגל ונכנס מיד למקום הראשון המצעד הסינגלים הבריטי. האלבום יצא לאור ב-1 בדצמבר ומכר ביום הראשון לצאתו כ-133,000 עותקים. הוא נכנס בשבוע הראשון לצאתו למקום הראשון במצעד האלבומים הבריטי, שם שהה חמישה שבועות רצופים. האלבום מכר כ-432,000 עותקים בבריטניה בשבוע הראשון לצאתו, דבר שהפך אותו לאלבום השלישי הנמכר ביותר בבריטניה בשבוע הראשון לצאתו, והיה לאלבום השני הנמכר ביותר בבריטניה ב-2008, עם מכירות של למעלה מ-1.6 מיליון עותקים. ב-28 באוקטובר 2008 הכריזה הלהקה ברדיו על כוונתה לצאת לסיבוב הופעות בבריטניה ואירלנד בחודשים יוני-יולי 2009. כרטיסים לסיבוב ההופעות החלו להימכר ב-31 באוקטובר, ודווח שקצב מכירת הכרטיסים לסיבוב הוא הגבוה ביותר בתולדות בריטניה, עם מכירות של כלל 650,000 הכרטיסים תוך פחות מארבע שעות. ב-22 במאי 2008 נכחו בארלו ודונלד בפרסי אייבור נובלו, שם הוענק להם הפרס "היצירה המבוצעת ביותר" (Most Performed Work) על הסינגל Shine. ב-18 בספטמבר זכתה הלהקה בתואר "סיבוב ההופעות של השנה" בטקס "פרסי המוזיקה של Vodafone". ב-22 בנובמבר התארחה הלהקה בתוכנית The X Factor בה ביצעו המתמודדים חלק מלהיטי הלהקה, כשבארלו ואוון סייעו למתמודדים להתאמן על הביצועים של השירים לקראת התוכנית. באותו החודש התארחה הלהקה במופע הצדקה Children in Need, בו היא ביצעה את השיר Greatest Day, וכן תרמה 250,000 פאונד. בטקס פרסי המוזיקה הבריטית הייתה הלהקה מועמדת לתואר "הלהקה הבריטית הטובה ביותר", וביצעה את השיר Greatest Day. הסינגל Up All Night, השני מתוך האלבום The Circus, שוחרר ב-2 במרץ 2009, והגיע בשיאו למקום ה-14 במצעד הסינגלים הבריטי. לעומת זאת, בגרמניה, הולנד ואוסטרליה שוחרר דווקא The Garden בתור הסינגל השני מתוך האלבום. ב-16 ביוני שוחרר Said It All כסינגל השלישי מתוך האלבום והגיע בשיאו למקום ה-9 במצעד הסינגלים הבריטי. הלהקה החלה את סיבוב ההופעות, Circus Live, ב-5 ביוני אצטדיון האור שבעיר סנדרלנד, וסיימה אותו באצטדיון ומבלי שבלונדון ב-5 ביולי. בנובמבר 2009 הוציאה לאור הלהקה את ה-DVD הרשמי של סיבוב ההופעות, אשר הפך ל-DVD שנמכר בקצב המהיר ביותר בתולדות בריטניה עם מכירות של 82,414 ב-24 השעות הראשונות לצאתו ו-181,979 עותקים בשבוע הראשון לצאתו. בסה"כ נמכר ה-DVD בלמעלה מ-600,000 עותקים. ה-DVD שהה 11 שבועות במקום הראשון ב-Video Chart של בריטניה, ובסה"כ שהה במצעד למעלה משנה. שבוע לאחר מכן יצא לאור אלבום ההופעה The Greatest Day – Take That Present: The Circus Live, אשר מכר כ-98,000 עותקים ביום הראשון לצאתו, והגיע למעמד פלטינה ביולי 2013. השיר Hold up a Light שוחרר לרדיו ולהורדה דיגיטלית כסינגל החמישי והאחרון מתוך האלבום, כקידום לאלבום ההופעה. אלבום ההופעה כולל שני חלקים. חלקו הראשון מכיל הקלטה של שירים שבוצעו בסיבוב ההופעות The Circus Live, בעוד חלקו השני מכיל הקלטה של שירים שבוצעו בסשן באולפני אבי רוד. אלבום ההופעה הגיע בשיאו למקום השלישי במצעד הבריטי. ב-7 ביוני 2010 פורסם שרובי ויליאמס וגארי בארלו צפויים להוציא סינגל משותף בשם Shame, אשר נכתב על ידי שניהם. הסינגל נכלל באלבום האוסף של ויליאמס שיצא לאור באותה השנה. היה זה שיתוף הפעולה הראשונה בין הזמרים מזה 15 שנים, מאז עזב ויליאמס את טייק ד'את בשנת 1995. באותו האלבום נכלל גם השיר Heart and I אשר נכתב אף הוא על ידי שניהם. הסינגל Shame הגיע בשיאו למקום השני במצעד הבריטי, וזכה להצלחה גם במצעדים של מדינות נוספות באירופה. לאחר שעבד עם הלהקה על חומרים חדשים בלוס אנג'לס, הודיע ויליאמס ב-15 ביולי על חזרתו לטייק ד'את. בהצהרה משותפת מסרו חברי הלהקה, שהלהקה בהרכבה המקורי הקליטה אלבום חדש שייצא לאור בהמשך השנה. זהו אלבומה הראשון של הלהקה בהרכבה המקורי שיוצא לאור מאז Nobody Else שיצא בשנת 1995. The Flood, הסינגל המוביל מתוך האלבום Progress, יצא לאור ב-7 בנובמבר בהורדה דיגיטלית ולמחרת יצא למכירה כתקליטור. האלבום עצמו יצא לאור ב-15 בנובמבר. הסינגל הגיע בשיאו למקום השני במצעד הבריטי, ושהה 11 שבועות ברשימת 40 הסינגלים המובילים של המצעד. הסינגל נמכר בלמעלה מ-600,000 עותקים. ב-26 באוקטובר הודיעה הלהקה שתצא לסיבוב הופעות שנקרא Progress Live, שהחל מ-27 במאי 2011 באצטדיון האור שבסנדרלנד, והתמקד בחלקו הראשון בבריטניה ואירלנד. הוא כלל בין היתר 8 הופעות רצופות באצטדיון איתיחאד שבמנצ'סטר, והמשיך בשיאו ל-8 הופעות רצופות באצטדיון ומבלי שבלונדון. חלקו השני של הסיבוב כלל מספר הופעות ברחבי אירופה והסתיים ב-29 ביולי. מבנה ההופעה בסיבוב הכיל שלושה חלקים: שירים של הלהקה ללא ויליאמס (ללא נוכחותו של ויליאמס על הבמה), שירים של רובי ויליאמס (ללא נוכחותם של שאר חברי הלהקה) ושירים של הלהקה בהרכבה המלא. הביקוש לכרטיסים למופע היה חסר תקדים, והוביל לכך שאתרי האינטרנט ספקי הכרטיסים הגדולים בבריטניה קרסו או פעלו באופן איטי במשך שעות ארוכות. סיבוב ההופעות, Progress Live, שבר גם את השיא הבריטי במכירת הכרטיסים ביום אחד, עם למעלה מ-1.34 מיליון כרטיסים, ו-1.8 מיליון כרטיסים בסך הכל, ושבר בכך שיאה הקודם של הלהקה שנקבע בסיבוב ההופעות הקודם שלה, The Circus, מ-2008. ביומו הראשון לצאתו, הפך Progress לאלבום שנמכר במספר העותקים הגובה ביותר בבריטניה מאז תחילת המאה, עם מכירות של למעלה מ-235,000 עותקים ביום אחד. האלבום הגיע למקום השני במצעד הבריטי, עם מכירות של 520,000 עותקים בשבוע הראשון לצאתו. זמן מה לאחר יציאת האלבום, הפכה הלהקה לנמכרת ביותר ב-Amazon UK בכל הזמנים. האלבום הגיע למקום הראשון במצעד הבריטי, שם שהה שישה שבועות רצופים, ומכר 2.8 מיליון עותקים בבריטניה בלבד והפך לאלבום הנמכר ביותר של 2010. האלבום זכה להצלחה גם ברחבי אירופה, והגיע למקום הראשון במצעד האירופי, וכן במצעדים של אירלנד, יוון, גרמניה ודנמרק. Kidz, הסינגל השני מתוך Progress, יצא לאור ב-21 בפברואר 2011. הלהקה ביצעה את השיר בטקס פרסי המוזיקה הבריטית לשנת 2011 שהתקיים ב-O2 ארנה, שם זכתה הלהקה בפרס "הלהקה הבריטית הטובה ביותר", וכן הייתה מועמדת מועמדות ל"אלבום הבריטי הטוב ביותר". הביצוע שלהם ל-"Kidz" זכה לשבחים. ב-19 במאי 2011 הכריזה הלהקה על EP חדש בשם Progressed, שהכיל שמונה שירים נוספים שנכתבו על ידי הלהקה מאז שהתאחדה כחמישייה, והופץ לצד Progress כאלבום כפול. האלבום יצא לאור ב-13 במאי ולאחר יציאתו חזרה הלהקה לראש מצעד האלבומים הבריטי. ב-21 בנובמבר 2011 יצא לאור אלבום ההופעה, Progress Live, שהכיל שירים שביצעה הלהקה באצטדיון איתיחאד במהלך סיבוב ההופעות. כמו כן, יצא לאור DVD המתעד את סיבוב הופעות, לו צורפו קטעי בונוס שתיעדו את המתרחש מאחורי הקלעים בסיבוב. עם יציאתו נכנס ה-DVD למקום הראשון ב-Video Chart הבריטי, ומכר כ-200,000 עותקים בשבועיים הראשונים לצאתו. הלהקה זכתה בתואר "המופע החי הטוב ביותר" מטעם Virgin Media. ב-4 באוקטובר דווח שהלהקה לוקחת הפסקה מפעילות לאחר סיום סיבוב ההופעות, בשל העובדה שבראלו ממלא את תפקידו כשופט בתפקידו The X Factor, בעוד שוויליאמס עובד על הקלטה של חומרים חדשים לאלבום סולו. במאי 2012 זכתה הלהקה זכתה הלהקה פרסי אייבור נובלו בקטגוריה "תרומה יוצאת דופן למוזיקה בבריטניה". באוגוסט 2012 הופיעה הלהקה בטקס הסיום של אולימפיאדת לונדון, וזאת למרות שאשתו של בארלו עברה לידה שקטה בשבוע שלפני כן. בשל כך זכה בארלו לשבחים על כך שהסכים להופיע בשידור חי זמן קצר לאחר שעבר טרגדיה אישית. ויליאמס היה במקור אמור להופיע עם הלהקה אך נעדר ממנה לאחר שאשתו כרעה ללדת באותה התקופה. בנובמבר 2012 הופיעה הלהקה בפעם האחרונה כחמישייה בטקס פרסי ה-Music Industry Trust בו ביצעו חברי הלהקה את Never Forget. ב-14 בינואר 2014 הודיעו בארלו ודונלד בטוויטר שהם החלו לעבוד על הקלטת אלבום האולפן הבא של הלהקה. תחילה לא היה ברור אם ויליאמס ייקח חלק בהקלטת האלבום, אם כי בהמשך הודיע שעקב לידת בתו השנייה, הוא לא יוכל להצטרף להקלטת האלבום ולסיבוב ההופעות המתוכנן. בהמשך החליט ויליאמס להתמקד בקריירת הסולו שלו ולא חזר מאז ללהקה, אם כי הודיעו חברי הלהקה שיש להם כוונה לשתף פעולה בזמן כלשהו בעתיד. ב-24 בספטמבר 2014 פורסם שג'ייסון אורנג' עזב את הלהקה אף הוא. הוא אמר: "בישיבת להקה בשבוע שעבר אישרתי למארק, גארי והווארד שאינני מעוניין להתחייב להקליט ולקדם אלבום חדש עם הלהקה. בסוף סיבוב ההופעות האחרון, התחלתי לתהות אם זה אולי הזמן הנכון עבורי לא להמשיך עם טייק ד'את...לא היו מחלוקות, רק החלטה מצדי שאני לא רוצה לעשות את זה יותר". בארלו, דונלד ואוון פרסמו הצהרה משותפת על החלטתו של אורנג': "זהו יום עצוב עבורנו. עזיבתו של ג'ייסון היא אובדן עצום הן מבחינה מקצועית ואף יותר מבחינה אישית...האנרגיה והאמונה של ג'ייסון במה שהלהקה יכולה לעשות, הפכו אותה למה שהיא היום, ואנחנו נהיה אסירי תודה לנצח על ההתלהבות, המסירות וההשראה שלו לאורך השנים". יום לאחר ההכרזה, פנה ויליאמס לאורנג' בטוויטר וכתב: "מר אורנג'. עד שנרכב שוב. הרבה אהבה, אחי". ב-23 בנובמבר 2014 יצא לאור, These Days, סינגל הבכורה מתוך האלבום החדש, אשר הגיע למקום הראשון במצעד הסינגלים הבריטי, והיה לסינגל ה-12 של הלהקה אשר מגיע לראש המצעד, האלבום עצמו, שזכה לשם III, יצא לאור ב-28 בנובמבר 2014 והפך לאלבום השביעי השביעי של הלהקה אשר מגיע לראש מצעד האלבומים הבריטי. בהמשך שוחררו גם Let in the Sun ו-Higher Than Higher, אך אלו לא זכה להצלחה משמעותית במצעדים. ב-27 באפריל 2015 יצאה הלהקה לסיבוב הופעות בשם Take That Live, אשר כלל בסך הכל 52 הופעות והסתיים ב-13 באוקטובר. ב-16 באוקטובר יצא לאור הסינגל Hey Boy, אשר נכלל בהוצאה המחודשת של האלבום. בנוסף למספר שירים חדשים, כוללת הוצאה זו גם DVD של אחת מהופעותיה של הלהקה שהתקיימה ב-O2 ארנה כחלק מסיבוב ההופעות. ב-4 במאי הכריז צמד הדראם אנד בייס, סיגמא, על הסינגל החדש שלהם, Cry, אשר הוקלט בשיתוף פעולה עם טייק ד'את, ויצא לאור כסינגל ב-20 במאי. ב-22 באוקטובר הכריזה הלהקה על אלבומה החדש, Wonderland, שיועד לצאת לאור ב-24 במרץ 2017. כמו כן, הודיעה הלהקה על יציאה לסיבוב הופעות בשם Wonderland Live, שהחל ב-5 במאי 2017 בעיר בירמינגהם. ב-17 בפברואר 2017 יצא לאור הסינגל המוביל של האלבום, Giants, אשר הגיע למקום הראשון ב-13 במצעד הבריטי. ב-8 באפריל 2017, שידרה רשת ITV ספיישל טלוויזיה בשם An Evening with Take That, שבו ביצעה הלהקה כמה שירים מהאלבום החדש, יחד עם כמה מלהיטיה מהעבר. ב-27 באפריל, הכריזה הלהקה על השיר New Day כסינגל הבא מתוך האלבום. עקב הפיגוע במנצ'סטר ארנה, ימים ספורים לפני שהייתה אמורה הלהקה להופיע בארנה, נאלצה הלהקה להזיז את ההופעות שתוכננו במנצ'סטר וליברפול לתאריכים ויעדים אחרים. חודש לאחר מכן הופיעה הלהקה במופע הצדקה, One Love Manchester, לזכר קורבנות האירוע. ב-17 בספטמבר 2017, הופיעה הלהקה בהופעה חד-פעמית באי ג'רזי לאחר שמעריץ הציע יותר מ-1.2 מיליון פאונד כדי שהלהקה תגיע להופיע באי. לאחר מכן הפכה ההופעה לאירוע צדקה, כאשר הרווחים ממכירת הכרטיסים נתרמו לילדים במצוקה. ב-11 בנובמבר 2017 החלה הלהקה את חלקו השני של סיבוב ההופעות Wonderland Live, אשר התמקד באזורים מחוץ לבריטניה בהם אוסטרליה, ניו זילנד, איחוד האמירויות הערביות וישראל. בניגוד לסיבובי ההופעות האחרים, לא יצא DVD המתעד את סיבוב ההופעות. במקום זאת, ב-23 בדצמבר שודרה הופעה מהסיבוב בערוץ Sky 1 ובבתי הקולנוע. ב-16 ביולי 2018, בזמן הופעה במנצ'סטר ארנה, הודיעו חברי הלהקה שהם צפויים לצאת לסיבוב הופעות ב-2019. הסיבוב נקרא Greatest Hits Live, והוא מציין 30 שנות פעילות של הלהקה. ב-23 בנובמבר 2018 יצא לאור אלבום האוסף Odyssey, אשר כולל שירים שנערכו או הוקלטו מחדש, לצד מספר שירים חדשים. בין היתר, הוקלט השיר Love Ain't Here Anymore עם להקת Boyz II Men, והשיר How Deep Is Your Love הוקלט מחדש עם בארי גיב, אשר היה כותבו ומבצעו במקור, יחד עם אחיו וחבריו ללהקת הבי ג'יז. באלבום משולבים קטעי ראיונות קצרים במעברים בין השירים. האלבום הגיע למקום הראשון במצעד הבריטי, והגיע למעמד של אלבום פלטינה עם מכירות של למעלה מ-300,000 עותקים. שנה לאחר מכן יצא לאור אלבום ההופעה Odyssey Live, עם שירים שהוקלטו במהלך סיבוב ההופעות. האלבום הגיע למקום החמישי במצעד הבריטי. לצד אלבום ההופעה, יצא לאור גם DVD המתעד את סיבוב ההופעות. במאי 2020, חבר ויליאמס לחברי הלהקה להופעה ששודרה מבתיהם הפרטיים, בהנחיית אתר השוואת המחירים Comparethemarket, במטרה לגייס כסף עבור ארגון הצדקה Nordoff Robbins Music Therapy. ביוני 2022 אישר בארלו כי הלהקה החלה לעבוד על אלבום האולפן התשיעי שלה שיועד לצאת בסוף 2023. ב-1 ביולי 2023 הופיעה הלהקה בהייד פארק כחלק מסדרת ההופעות השנתית British Summer Time, יחד עם דה סקריפט והשוגאבייבז אשר היו בין מופעי החימום. ב-5 במאי 2023 שחררה הלהקה גרסה מחודשת לשיר Greatest Day שבה השתתפו קאלום סקוט רובין שולץ. יומיים לאחר מכן, הופיעה הלהקה בטקס ההכתרה של צ'ארלס השלישי וקמילה, אשר נערך בטירת וינדזור. ב-15 ביוני 2023 הופיעה הלהקה בכיכר לסטר כחלק מהקרנת הבכורה של הסרט המוזיקלי Greatest Days שיצא לאקרנים יום למחרת. בהמשך שוחרר הסרט לצפייה באמזון פריים וידאו. ב-20 בספטמבר 2023 הודיעה הלהקה שהסינגל החדש שלה, Windows, ישוחרר ב-22 בספטמבר. באותו היום שחררה הלהקה טיזר בו הופיע לוגו הלהקה על גבי אצטדיונים ברחבי בריטניה, כרמז לסיבוב ההופעות המתוכנן. עם צאתו של Windows, הכריזה הלהקה כי אלבומה התשיעי, This Life, ייצא לאור ב-24 בנובמבר 2023. סיבוב ההופעות המתוכנן, This Life on Tour, הוכרז גם הוא, כשהוא צפוי להתחיל ב-13 באפריל 2024 בעיר שפילד. יחד עם ההכרזה על האלבום החדש, הקליטה הלהקה פודקאסט בן שישה פרקים, כאשר בכל שבוע פורסם פרק, עד ליציאת האלבום. ב-17 באוקטובר שוחרר Brand New Sun כסינגל השני מתוך האלבום, וב-3 בנובמבר שוחרר שיר הנושא, This Life, כסינגל השלישי מתוך האלבום. עם צאתו של האלבום, הגיע This Life לראש מצעד האלבומים הבריטי. כמו כן, שלושה ימים בלבד לאחר צאת צאתו, היה This Life לאלבום הבריטי עם המכירות הגבוהות ביותר בשבוע הראשון לצאתו בשנת 2023, כשהוא מעפיל על המכירות של אלבומיהם של לואיס קפלדי, אד שירן והרולינג סטונס. ב-10 בדצמבר 2023 הופיעה הלהקה ביום השני של המופע Jingle Bell Ball שנערך ב-O2 ארנה, כשבביצוע השיר Relight My Fire השתתפה עם ריטה אורה, ובביצוע Greatest Day השתתף קאלום סקוט. בשנת 2007 עלה בבריטניה המחזמר Never Forget, אשר מבוסס על שירי הלהקה משנות ה-90. עם זאת, הלהקה פרסמה הודעה לפיה אין לה כל קשר למחזמר, והפקתו מתבצעת ללא מעורבותם או אישורם, זאת על אף שבאפריל 2006 העניקה EMI רישיון לעשות שימוש בשירי הלהקה עבור המחזמר. הלהקה כתבה והקליטה את Rule the World כשיר הנושא לסרט "אבק כוכבים", אשר יצא לאקרנים באוקטובר 2007. באותה השנה נעשה שימוש בשיר Back For Good, עבור פסקול הדרמה הקוריאנית הפופולרית Coffee Prince. ב-7 בדצמבר 2008 הופיעה הלהקה בספיישל הטלוויזיוני, Take That Come to Town, בו ביצעה כמה מלהיטיה הגדולים. בספיישל השתתף הקומיקאי פיטר קיי. בשנת 2009 השיקה סוני את משחק הווידאו SingStar Take That לפלטפורמת PlayStation 3. השיר Love Love נכלל בפסקול הסרט "אקס-מן: ההתחלה" בשנת 2011, ובהמשך השנה נכלל השיר When Were Young בפסקול הסרט "שלושת המוסקטרים" (שניהם מהאלבום Progressed). בשנת 2015, נכלל השיר Get Ready for It מהאלבום III, בפסקול הסרט "קינגסמן: השירות החשאי". שירי הלהקה מושמעים באופן תדיר בתוכנית "נערות דרי". כמו כן, בפרק השלישי של העונה השנייה, התגנבו הדמויות הראשיות להופעה של הלהקה שהתקיימה ב-1993 בבלפסט. ב-2017 השיקה הלהקה את The Band, מחזמר אשר נכתב על ידי טים פירת', בכיכובם של חמשת זוכי התוכנית Let It Shine, בו בוצעו כמה מלהיטיה הגדולים. חברי הלהקה, כולל רובי ויליאמס, הוכרזו כמפיקי המחזמר. בשנת 2023 עלה לאקרנים הסרט המוזיקלי Greatest Days המבוסס על המחזמר. בתחילת דרכה התמקדה הלהקה בשירי פופ ודאנס, וכן בשירים בעלי השפעות רית'ם אנד בלוז ומוזיקת נשמה. מאז שהתאחדה מחדש ב-2005, הפכה המוזיקה של הלהקה למגוונת יותר: שני האלבומים הראשונים אחרי האיחוד, Beautiful World ו־The Circus, כללו שירים בסגנון פופ-רוק בעוד ש-Progress נטה לכיוון האלקטרופופ. בעקבות האיחוד המוצלח שלה, זכתה הלהקה לכינוי "מלכי הקאמבק". הלהקה זכתה לשבחים על המעבר שעשתה מלהקת בנים ואלילי נוער ל"להקת גברים", וזאת על ידי שימוש בתדמית וסאונד בוגרים יותר, וכן על כך שהיא הצליחה להמציא עצמה מחדש מבלי לפגוע ביושרה האמנותית שלה. ג'וד רוג'רס מהגרדיאן התייחס להצלחת הלהקה לאחר האיחוד, ביחס ללהקות אחרות משנות ה-90 שהתאחדו אף הן: "רק טייק ד'את חודרת לתודעה הרחבה יותר של הפופ, על ידי הפיכתה מלהקת בנים ללהקת גברים, אשר שרה שירי פופ בוגרים וראויים שחוצים את הדורות". ההופעות של טייק ד'את זכו לשבחי המבקרים. סיבובי ההופעות של הלהקה בבריטניה תוארו מבין "סיבובי הפופ המפוארים, מלאי הדמיון ויוצאי הדופן ביותר בסביבה". חברים נוכחיים גארי בארלו (1990–1996, 2005–היום) הווארד דונלד (1990–1996, 2005–היום) מארק אואן (1990–1996, 2005–היום) חברי עבר רובי ויליאמס (1990–1995, 2010-2012) ג'ייסון אורנג' (1990–1996, 2005–2014) ציר זמן Take That and Party ‏(1992) Everything Changes ‏(1993) Nobody Else ‏(1995) Beautiful World ‏(2006) The Circus ‏(2008) Progress‏ (2010) III ‏(2014) Wonderland ‏(2017) This Life ‏(2023) Progressed ‏(2011) The Greatest Day ‒ Take That Present: The Circus Live ‏(2009) Progress Live ‏(2011) Greatest Hits ‏(1996) The Best of Take That ‏(2001) Forever... Greatest Hits ‏(2002) Never Forget – The Ultimate Collection ‏(2005) Odyssey ‏(2018) The Platinum Collection ‏(2005) Party Tour ‏(1992–1993) Everything Changes Tour ‏(1993–1994) Pops Tour ‏(1994–1995) Nobody Else Tour ‏(1995) The Ultimate Tour ‏(2006) Beautiful World Tour ‏(2007) Take That Presents: The Circus Live ‏(2009) Progress Live ‏(2011) Take That Live ‏(2015) Wonderland Live ‏(2017) Greatest Hits Live ‏(2019) This Life on Tour ‏(2024) מדיה וקבצים בנושא טייק ד'את בוויקישיתוף אתר האינטרנט הרשמי של טייק ד'את (באנגלית) טייק ד'את, ברשת החברתית פייסבוק טייק ד'את, ברשת החברתית אקס (טוויטר) טייק ד'את, ברשת החברתית אינסטגרם טייק ד'את, ברשת החברתית טיקטוק טייק ד'את, סרטונים בערוץ היוטיוב טייק ד'את, במסד הנתונים הקולנועיים IMDb (באנגלית) טייק ד'את, באתר אפל מיוזיק (באנגלית) טייק ד'את, באתר ספוטיפיי טייק ד'את, באתר סאונדקלאוד (באנגלית) טייק ד'את, באתר Last.fm (באנגלית) טייק ד'את, באתר AllMusic (באנגלית) טייק ד'את, באתר MusicBrainz (באנגלית) טייק ד'את, באתר דיזר טייק ד'את, באתר Discogs (באנגלית) טייק ד'את, באתר Songkick (באנגלית) טייק ד'את, באתר Genius טייק ד'את, באתר SecondHandSongs טייק ד'את, באתר MOOMA (בארכיון האינטרנט) טייק ד'את, באתר בילבורד (באנגלית) Take That Progress Back To Number One and Example Holds Firm, web.archive.org, ‏2011-08-09 Five go (almost) mad: the Take That interview, web.archive.org, ‏2023-04-19 Lars Brandle, Take That Sets New Album ‘This Life,’ Shares First Cut ‘Windows’: Listen, Billboard, ‏2023-09-22 (באנגלית אמריקאית) Arqiva Commercial Radio Awards 2012 winners announced, web.archive.org, ‏2 ביולי 2024 TAKE THAT, באתר חברת המצעדים הרשמית Mark Owen swaps Take That for Doing Nothing, BBC News, ‏2013-04-30 (באנגלית בריטית) TAKE THAT album sales, web.archive.org, ‏2022-06-26 Alexandra Topping, Brit awards 2011: Take That win best British group 21 years after their debut, The Guardian, ‏16 בפברואר 2011 Take That confirm 2015 Brits performance, BBC News, ‏2015-01-19 (באנגלית בריטית) Take That win at the 57th Ivor Novello Awards - Take That Official Site, web.archive.org, ‏2014-03-16 Progress Live – on DVD and Blu-Ray - Take That Official Site, web.archive.org, ‏2011-11-04 Take That sell one million tickets in a day for Progress tour | Metro.co.uk, web.archive.org, ‏2010-10-31 BRIT Awards 2011: The full list of winners and nominees באתר חברת המצעדים הרשמית Lewis Corner, Forbes Music Rich List: Take That top Bieber, Rihanna, Jay-Z and GaGa, Digital Spy, ‏29 בנובמבר 2012 Hannah Furness, ‏London 2012: Gary Barlow braves personal tragedy to perform at closing ceremony, The Telegraph, 13 August 2012 Official Singles Charts' biggest selling artists of all time revealed, באתר חברת המצעדים הרשמית Katie Fitzpatrick, My life with Take That by music mogul Nigel Martin-Smith, Manchester Evening News, ‏2015-12-29 (באנגלית) Sarah Robertson, Take That look back at 30 years on stage with 'share of fun, sex and frolics', The Mirror, ‏2022-01-22 (באנגלית) Heart, Take That were nearly called something very different before finding fame, Heart, ‏24 באפריל 2019 IT ONLY TAKES A MINUTE, באתר חברת המצעדים הרשמית I FOUND HEAVEN, באתר חברת המצעדים הרשמית A MILLION LOVE SONGS, באתר חברת המצעדים הרשמית COULD IT BE MAGIC, באתר חברת המצעדים הרשמית PRAY, באתר חברת המצעדים הרשמית RELIGHT MY FIRE, באתר חברת המצעדים הרשמית BABE, באתר חברת המצעדים הרשמית EVERYTHING CHANGES, באתר חברת המצעדים הרשמית WHY CAN'T I WAKE UP WITH YOU, באתר חברת המצעדים הרשמית LOVE AIN'T HERE ANYMORE, באתר חברת המצעדים הרשמית EVERYTHING CHANGES, באתר הרשמי של טייק ד'את WON BEST LIVE ACT AWARD AT THE MTV EUROPE MUSIC AWARDS, באתר הרשמי של טייק דאת' NOBODY ELSE, באתר חברת המצעדים הרשמית SURE, באתר חברת המצעדים הרשמית BACK FOR GOOD, באתר חברת המצעדים הרשמית BBC - Take That: From boy band to national treasures, BBC (באנגלית בריטית) Music TV - Pop on trial - 1950s-1990s, BBC Sean Hamilton, Robbie Williams reveals he was high and CLUCKING like a chicken in a jacuzzi when he first met wife Ayda..., The Sun, ‏16 בספטמבר 2017 Jessica Boulton, Hysterical crying, cocaine and a sudden decision - the day Robbie quit Take That, The Mirror, ‏2020-07-16 (באנגלית) Flashback to 1996: Take That broke a million hearts by confirming they were splitting up, ‏12 בפברואר 2023 Take That, Metro Radio Arena, Newcastle - Reviews, Music - The Independent, web.archive.org, ‏2011-07-09 BBC - Celebdaq - Back For Good?, web.archive.org, ‏2011-10-10 The greatest of the greatest: the UK's official Top 10 biggest hits collections revealed, באתר חברת המצעדים הרשמית TAKE THAT: FOR THE RECORD – Take That, takethat.com "Take That: For the Record", במסד הנתונים הקולנועיים IMDb (באנגלית) J-Lo, Take That Have Biggest Comebacks On Search - AccuraCast, AccuraCast, ‏14 בדצמבר 2011 Mark Brown, Take That (minus Robbie) to make comeback album, The Guardian, ‏10 במאי 2006 Take That sign up for new album, ‏2006-05-09 (באנגלית בריטית) BEAUTIFUL WORLD, באתר חברת המצעדים הרשמית Flashback: Take That's comeback album Beautiful World is 10 years old, באתר חברת המצעדים הרשמית The best-selling albums of all time on the Official UK Chart, באתר חברת המצעדים הרשמית Take That - Beautiful World, ‏2006 (באנגלית) Song “Patience” - MusicBrainz, musicbrainz.org PATIENCE, באתר חברת המצעדים הרשמית Take That Appreciation Pages, web.archive.org, ‏2010-01-18 History, BRIT Awards (באנגלית) ID WAIT FOR LIFE, באתר חברת המצעדים הרשמית SOUNDTRACK: STARDUST, באתר הרשמי של טייק ד'את RULE THE WORLD, באתר חברת המצעדים הרשמית Take That's Official Top 40 biggest songs revealed, Official Charts, ‏2017-03-24 (באנגלית) End of Year Album Chart on 7/1/2007, Official Charts (באנגלית) History, BRIT Awards (באנגלית) BRIT Awards 2008: The full list of winners and nominees, באתר חברת המצעדים הרשמית GREATEST DAY, באתר חברת המצעדים הרשמית Take That beating Britney Spears in 'Circus' album battle | News | NME.COM, web.archive.org, ‏2012-10-09 The Circus, באתר חברת המצעדים הרשמית Leona record-breaker tops chart, ‏2008-12-07 (באנגלית בריטית) 2008 Year-end Charts,‏ UKChartsPlus Duffy And Take That Released Biggest Selling Albums Of 2008 - GIGWISE, web.archive.org, ‏2009-01-11 Take That tickets sell out in record time | Metro.co.uk, web.archive.org, ‏2010-12-03 Take That embark upon record-breaking Circus Live tour | Latest celebrity news hellomagazine.com, web.archive.org, ‏2011-06-06 Take That Best Tour Vodafone Live Awards 2008, סרטון בערוץ "Aurora 1", באתר יוטיוב (אורך: 03:20) GREATEST DAY – Take That, takethat.com UP ALL NIGHT, באתר חברת המצעדים הרשמית SAID IT ALL, באתר חברת המצעדים הרשמית Lewis Corner, Take That to break records with 'Progress' tour DVD, Digital Spy, ‏29 בספטמבר 2011 THE CIRCUS - LIVE, באתר חברת המצעדים הרשמית Various Artists, The Greatest Showman Reimagined, Album, BPI (באנגלית) Take That announce live album and DVD tracklisting, NME, ‏9 באוקטובר 2009 THE GREATEST DAY – TT PRESENT THE CIRCUS LIVE – Take That, takethat.com THE GREATEST DAY - THE CIRCUS LIVE, באתר חברת המצעדים הרשמית In And Out of Consciousness: Robbie's Greatest Hits 1990–2010 Is Coming!", Robbie Williams (באנגלית) SHAME, Official Scottish Singles Sales Chart, ‏2010-10-16 (באנגלית) lightmedia.hu, Hivatalos magyar slágerlisták, slagerlistak.hu SHAME, Official Charts, ‏2010-10-16 (באנגלית) Steffen Hung, Robbie Williams and Gary Barlow - Shame, hitparade.ch The Irish Charts - All there is to know, irishcharts.ie Musician Robbie Williams and Take That back together, web.archive.org, ‏2010-08-21 Alex Fletcher, Confirmed: Robbie Williams rejoins Take That, Digital Spy, ‏15 ביולי 2010 PROGRESS – Take That, takethat.com THE FLOOD, באתר חברת המצעדים הרשמית Take That's Official Top 40 biggest songs revealed, Official Charts, ‏2017-03-24 (באנגלית) Extra Gigs Just The Ticket For Take That Fans, web.archive.org, ‏2012-10-18 Twitter, Instagram, Email, Facebook, Reunited boy band Take That cripples U.K. ticketing market, Los Angeles Times, ‏2010-10-29 (באנגלית אמריקאית) Success for Progress - Take That Official Site, web.archive.org, ‏2011-05-18 Take That has century's biggest-selling UK album launch - Yahoo! News UK, web.archive.org, ‏2010-11-24 Take That's Progress makes them Amazon's top-selling music act | Metro.co.uk, web.archive.org, ‏2011-03-12 https://www.officialcharts.com/albums/take-that-progress/ Take That Progress Back To Number One and Example Holds Firm, web.archive.org, ‏2011-08-09 Reuters, European Top 100 Albums for the 12/11/2010 issue, ‏17 ביוני 2011 irishcharts.com - Discography Take That, www.irish-charts.com greekcharts.com - Take That - Progress, web.archive.org, ‏2012-10-23 Offizielle Deutsche Charts - Offizielle Deutsche Charts, www.offiziellecharts.de danishcharts.com - Take That - Progress, danishcharts.dk Take That - Kidz (Live at The BRITs 2011), סרטון בערוץ "BRITs", באתר יוטיוב (אורך: 04:23) new! Magazine: If it's hot, it's here :: Latest News :: Brit Awards 2011: Take That were AMAZING weren't they?!, web.archive.org, ‏2011-07-23 https://takethat.com/timeline/progress-live/ PROGRESS LIVE, באתר חברת המצעדים הרשמית PROGRESS LIVE DVD – Take That, takethat.com Paul Millar, Robbie Williams not quitting Take That, says band rep, Digital Spy, ‏3 באוקטובר 2011 OK! Magazine: First For Celebrity News :: Latest Celebrity News :: Robbie Williams has NOT left Take That!, web.archive.org, ‏2011-10-05 Paul Martinovic, Take That, George Michael to feature in London 2012 closing ceremony, Digital Spy, ‏9 ביוני 2012 Take That reunited as Barlow honoured with Music Industry Trust Award, itv, ‏7 בנובמבר 2012 Take That Tease New Album With Studio Tweet | MTV UK, web.archive.org, ‏2015-10-18 Robbie Williams: No Take That Tour With Baby, web.archive.org, ‏2014-05-04 Robbie Williams reunites with Take That at Brit Awards gig, BBC News, ‏2016-11-08 (באנגלית בריטית) Robbie reveals he got Take That reunion details wrong, Digital Spy, ‏2017-12-13 (באנגלית בריטית) Barlow says Robbie can return to Take That any time, 2017-03-19 Harry Fletcher, Jason Orange quits Take That, group to continue as a trio, Digital Spy, ‏25 בספטמבר 2014 Robbie Williams shows support for Take That's Jason Orange, NME, ‏28 בספטמבר 2014 THESE DAYS, באתר חברת המצעדים הרשמית רוב קופסי, Take That score 12th Number 1 single with These Days, חברת המצעדים הרשמית, ‏30 בנובמבר 2014 III, באתר חברת המצעדים הרשמית HEY BOY, באתר חברת המצעדים הרשמית III 2015 Edition Take That III (2015 Edition) + DVD - Sealed UK 2-disc CD/DVD set, RareVinyl.com, ‏2017-08-17 (באנגלית) CRY, באתר חברת המצעדים הרשמית Zoe Shenton, Take That announce 2017 tour with special guests All Saints, The Mirror, ‏2016-10-22 (באנגלית) Katie Fitzpatrick, Rob Williams, How to get tickets for Take That's Wonderland Tour 2017 Manchester shows, Manchester Evening News, ‏2016-10-22 (באנגלית) Luke Morgan Britton, Take That and All Saints announce joint 2017 UK and Ireland tour, NME, ‏2016-10-22 (באנגלית בריטית) Roz Laws, How to get tickets for Take That in Birmingham, Birmingham Live, ‏2016-10-28 (באנגלית) GIANTS, באתר חברת המצעדים הרשמית An Evening With Take That - Elstree Studios, Elstree Studios, ‏5 באפריל 2017 עמי פרידמן, מנצ'סטר זוכרת: מופע ענק לזכר נפגעי הפיגוע, באתר ynet, 5 ביוני 2017 PICTURES: Take That perform in Jersey - Jersey Evening Post, Jersey Evening Post, ‏18 בספטמבר 2017 Take That perform at special concert in Jersey, באתר ITV Emmy Mack, Take That Are Touring Australia In 2017, For The First Time In 22 Years, Music Feeds, ‏2017-04-06 (באנגלית אמריקאית) Take That announce NZ show, NZ Herald, ‏2024-02-25 (ב־New Zealand English) UAE’s 2017 Concert Schedule, gulfnews.com, ‏2017-01-30 (באנגלית) ערן סויסה, חזרה לשנות ה-90: טייק ד'את הרעידו את תל אביב, באתר nrg‏, 27 בנובמבר 2017 עמית סלונים‏, הבנים הפכו לגברים: טייק דאט הזכירו כמה כוח יש למוזיקת פופ, באתר וואלה, 28 בנובמבר 2017 Take That: Wonderland - Tonight 10pm | A Christmas cracker for you tonight at 10pm... Take That and their epic Wonderland concert. Get in! | By Sky TV | Facebook Recording “Love Ain’t Here Anymore” by Take That feat. Boyz II Men - MusicBrainz, musicbrainz.org Katrina Rees, Take That unveil Odyssey version of ‘How Deep Is Your Love’ with Barry Gibb, CelebMix, ‏20 בנובמבר 2018 Tom Eames, Listen to Take That duet with Barry Gibb on new 'How Deep Is Your Love' - video, Smooth, ‏16 בנובמבר 2018 ODYSSEY, באתר חברת המצעדים הרשמית Take That score the fastest selling artist album of 2018 as Odyssey shifts over 100,000 copies באתר חברת המצעדים הרשמית ODYSSEY - GREATEST HITS LIVE באתר חברת המצעדים הרשמית Joe Anderton, Take That release new concert movie Odyssey: Greatest Hits Live - here's how you can buy it, Digital Spy, ‏15 בנובמבר 2019 Louis Chilton, Take That concert: How to watch live online | The Independent, The Independent, ‏29 במאי 2020 comparethemarket.com debuts Meerkat Music with British pop icons, Take That and Robbie Williams., VCCP London (באנגלית בריטית) Take That are working on their first album in five years, NME, ‏23 ביוני 2022 Liberty Dunworth, BLACKPINK announce more support acts for London BST Hyde Park show, NME, ‏2023-06-01 (באנגלית בריטית) Take That Headline BST London Hyde Park 01 July 2023, www.eventtravel.com (באנגלית) Anna Sky Magliola, Take That release their reworking of 'Greatest Day' with Calum Scott and Robin Schulz, Magic Radio, ‏5 במאי 2023 Josephine Franks, Lionel Richie, Take That and Katy Perry star at King's coronation concert, Sky, ‏7 במאי 2023 Nicola Slawson, Take That, Katy Perry and more entertain 20,000 at coronation concert, The Guardian, ‏8 במאי 2023 Neil McCormick, ‏Coronation Concert, review: Every rock star will want to take a castle on tour after this dazzling success, The Telegraph, 7 May 2023 Tom Eames, Take That movie musical 'Greatest Days': Trailer, cast, plot, soundtrack and more revealed, Smooth, ‏30 במאי 2023 Sean O'grady, Gary Barlow joins Howard Donald and Mark Owen at premiere of Take That film Greatest Days, Daily Mail, ‏15 ביוני 2023 Stefania Sarrubba, Take That movie Greatest Days confirms August release on Prime Video, Digital Spy, ‏6 ביולי 2023 Take That tease tour as logo appears on stadiums across the UK, NME, ‏21 בספטמבר 2023 Connor Gotto, Take That announce ninth album This Life, massive UK stadium and arena tour Tom Eames, Take That announce official six-part podcast 'This Life' telling band's story in their own words, Smooth, ‏16 באוקטובר 2023 BRAND NEW SUN, באתר חברת המצעדים הרשמית Charlotte Roszko, Take That release new single 'This Life' from upcoming ninth album, Magic Radio, ‏3 בנובמבר 2023 This Life, באתר חברת המצעדים הרשמית Take That’s This Life already claims biggest first-week sales for British act in 2023, באתר חברת המצעדים הרשמית, 27 בנובמבר 2023 Capital, A-Z Of Every Unforgettable Performance At Capital's Jingle Bell Ball With Barclaycard, Capital, ‏10 בדצמבר 2023 We can relight our own fire, thank you, web.archive.org, ‏2007-17-06 Never Forget the Musical, web.archive.org Stardust: soundtrack באתר IMDb Coffee Prince: Third Cup » Dramabeans Korean drama recaps, Dramabeans, ‏10 ביולי 2007 "Take That Come to Town", במסד הנתונים הקולנועיים IMDb (באנגלית) SingStar Take That, באתר Playasia SOUNDTRACK: X-MEN: FIRST CLASS באתר הרשמי של טייק ד'את WHEN WE WERE YOUNG באתר הרשמי של טייק ד'את Gary Barlow Writing Music For 'Kingsman: The Secret Service' Film, ‏בundefined 2021 Molli Mitchell, Derry Girls season 2: Did band Take That really perform in Northern Ireland?, Express.co.uk, ‏6 באוגוסט 2019 The Honest Boss, What to do if you make a mistake at work, The Stylist Group Ltd, ‏26 בפברואר 2024 Derry Girls | Sneaking Out For A Concert | Channel 4, סרטון בערוץ "Channel 4 Comedy", באתר יוטיוב (אורך: 04:09) The Honest Boss, Take That musical The Band has bust box office records and we were at the launch, chroniclelive.co.uk, ‏3 באפריל 2017 Manchester Evening News, Take That confirm their musical The Band is extending tour with NEW dates for north west, .chroniclelive.co.uk, ‏11 בינואר 2018 Take That Movie ‘Greatest Days’, Starring Aisling Bea, Sets Cast, Financiers, Distributors Ahead Of Shoot, Deadline, ‏24 במרץ 2022 "Greatest Days", במסד הנתונים הקולנועיים IMDb (באנגלית) Take That Songs, Albums, Reviews, Bio & More, AllMusic (באנגלית) Take That Appreciation Pages, web.archive.org, ‏2010-01-08 Everything changes – Take That | M magazine: PRS for Music online magazine, web.archive.org, ‏2012-07-06 Caroline Sullivan, Take That: Progress - review, The Guardian, ‏12 בנובמבר 2010 CDs of the week: Take That pull off a masterstroke - Music - Arts - Evening Standard, web.archive.org, ‏2012-10-14 Evening Standard, Take That set be crowned Kings of Brits as four nominations mark major comeback success | London Evening Standard, Evening Standard, ‏12 באפריל 2012 Back for good? Plans unveiled for Take That musical, באתר cbc.ca Jude Rogers, The boy band is dead, The Guardian, ‏27 ביוני 2008 Craig McLean, What happens when boy bands grow up?, The Guardian, ‏24 ביולי 2011 Rob Garratt, A look at the enduring appeal of Take That ahead of Dubai gigs, The National, ‏26 באוקטובר 2015 Rob Garratt, Review: Take That’s nostalgic show a hit with Dubai audience, The National, ‏31 באוקטובר 2015 Concert review: Take That, The West Australian, ‏13 בנובמבר 2017 Guardian staff reporter, Take That: style icons for older men, The Guardian, ‏21 בדצמבר 2010 Paul Taylor, Salford academics discuss Take That's comeback success, Manchester Evening News, ‏2011-06-01 (באנגלית) Malcolm Jack, Take That review – master crowdpleasers deliver a flaming carnival of pop, The Guardian, ‏12 במאי 2017 Carl Smith, Take That's Greatest Hits Live 2019 tour: Gary Barlow, Howard Donald and Mark Owen get Sheffield revved up, Heatworld, ‏13 באפריל 2019 History, Brits.co.uk History, Brits.co.uk History, Brits.co.uk History, Brits.co.uk History, Brits.co.uk BRIT Awards 2009: The full list of winners and nominees, Official Charts BRITs rewind 2010: Gaga dominates, Spice Girls return, Official Charts BRIT Awards 2011: The full list of winners and nominees, Official Charts Archive | The Ivors | The Ivors Academy | Champions of Music Creators, The Ivors Academy The Popjustice Twenty Quid Music Prize • Popjustice, Popjustice, ‏20 בנובמבר 2018